الجامع الازهر

الجامع الازهر هو جامع فى القاهره فى مصر. فى البدايه كان جامع شيعى بناه الشيعه الفاطميين و تم تحويله لجامع سنى ، بناه جوهر الصقلى قائد المعز لدين الله الفاطمى سنة 970. و اتقام فيه اول صلاة جمعه سنة 972. بناه بيتكون من تلات ايوانات حول الصحن, و كان اكبرها إيوان القبله, و كان فيه خمس اروقه, و على مر السنين تمت فيه كذا زياده , أهمها فى عصر الدوله المملوكيه. مساحته دلوقت حوالى 12.000 م مربع, للجامع ثمانية ابواب. جامع الازهر اتبنى بعد الغزو الفاطمى الشيعى الفاطمى لمصر للصلاة و اقتصرت فى البدايه الحلقات الدراسيه فيه على الدعايه للحكم الفاطمى, كان الوزير ابن كلس من الاوئل اللى درسوا فيه, و اتعيين 37 فقيه للتدريس و خصص ليهم مرتبات شهريه و منحهم سكن. الفاطميين بنوا الجامع الأزهر عشان يكون جامع عاصمتهم الجديده, كان فى مصر جوامع مشهوره زى جامع عمرو بن العاص فى الفسطاط و جامع احمد بن طولون فى القطايع , و كان فيه جامع تالت فى العسكر لكن وقتها كان اطلال , هدف الفاطميين من بناء الأزهر أن يكون مكان يصلى فيه الخليفة و العسكر ويكون كمان رمز لانتصارهم على الدولة العباسية. بدأ بناء الأزهر فى ابريل 970م واستغرق بناءه سنتين و 3 أشهر و فتح للصلاة لأول مرة يوم الجمعة 21 يونيه سنة 972م ( 7 رمضان 361هـ ). فى بداية الأمر ماكانش اسمه الجامع الأزهر لكن " جامع القاهره " و كان ده اسمه الغالب تقريب طول العصر الفاطمى , و يقال أنه اتسما الجامع الأزهر فى عهد العزيز بالله الذى بنا قصور اتسمت " القصور الزاهره " فسمو جامع القاهره " الأزهر " , لكن الأرجح أنه اتسمى الازهر نسبه لفاطمه الزهراء التى انتسب اسم الدولة الفاطميه لها. فى البداية الأزهر كانت صفته دينية زى باقى الجوامع التانيه لكن بعدها خد صفة تعليميه. بعد ما قضى صلاح الدين الايوبى (1137 - 1193) على الدولة الفاطمية سنة 1171, توقفت صلاة الجمعة فيه لأن أعادها السلطان الظاهر بيبرس (حكم 1260 - 1277) . و فضلت الدراسة فى الجامع الأزهر بنظام الحلقات حول الشيخ المدرس لأن صدر أول قانون للأزهر سنة 1872 ينظم طريقة الحصول على شهادة العالمية و درجاتها, فى زمن محمد عبده (مفتى مصر و مش شيخ الأزهر) و اعتمد فى الأزهر لجنة إدارة دائمة للإشراف علا التدريس و نظام الأروقة, و فى سنة 1896 صدر قانون كساوى العلما و درجاتهم, و من بعد لائحة مرتبات, و نظمت شئون الأساتذة و الطلاب, و أضيفت للمناهج مواد جديدة زى الأخلاق و الحساب و الجبر و الهندسة و التاريخ الإسلامى, و تقويم البلاد, و فى سنة 1911 صدر قانون ينظم الدراسة فى مراحل, لكل منها نظام, و مواد تعليمية خاصة بها, فى سنة 1930, وقت الشيخ المراغى. صدر قانون مهم حول الأزهر لجامعة إسلامية, وتطورت الدراسة فيه بقوانين 1936 و 1937. جامعة الأزهر فى سنة 1961 صدر قانون تطوير الأزهر الذى نظم المعاهد الدينيه, و الدراسات العالية فى كلياته التلاته: أصول الدين, و الشريعه, و اللغه العربيه. و بمقتضى القانون ده عملوا كليات جامعيه زى الطب و الهندسه و القانون و التجاره إضافه للتلات كليات اللى كانت موجوده . يتبع الأزهر معاهد ابتدائيه و إعداديه و ثانويه و يوفد لجامعة الأزهر طلاب من بره مصر من كتير من الدول للدراسة و الاقامه و اغلبهم منح على حساب ميزانية مصر . الأزهر, إضافة لأنه جامعة, مؤسسة دينية مهمة, وشيخ الأزهر منصب مهم جدا فى الحكومة المصرية و يتم تعيينه من قبل هيئة كبار العلما فى الوقت الحالى ليكون مستقل عن السلطة التنفيذية فى الدولة , شيخ الأزهر الحالى هو فضيله الامام الاكبر أحمد محمد الطيب. الأزهر كجامع يتبع وزارة الأوقاف مش مشيخه الأزهر, و مقر الجامعة فى مدينة نصر و الدراسة. شوف كمان اروقة الازهر لينكات برانيه الجامع الازهر – صور وتسجيلات صوتيه و مرئيه على ويكيميديا كومونز الجامع الازهر معرف مخطط فريبيس للمعارف الحره الجامع الازهر معرف النظام الجامعى للتوثيق الجامع الازهر معرف جران منشورات الموسوعه الكتالانيه الجامع الازهر المعرف المعيارى الدولى للاسماء الجامع الازهر معرف فيسبوك الجامع الازهر معرف مكتبه الكونجرس (LCAuth) الجامع الازهر معرف ملف استنادى دولى افتراضى (VIAF) مصادر جمال الدين الشيال (استاذ التاريخ الاسلامى): تاريخ مصر الاسلاميه ( جزئين ), دار المعارف, القاهره 1966. المقريزى: السلوك لمعرفه دول الملوك (8اجزاء), دار الكتب, القاهره 1996. المقريزى: المواعظ و الاعتبار بذكر الخطط والآثار (4 اجزاء), مطبعه الادب, القاهره 1968. الموسوعه الثقافيه, مؤسسه فرانكلين للطباعه والنشر, القاهره - نيو يورك